[{"text_idx": "#000000", "text": "Hafan \u00bb Ymchwil newydd yn dangos bod 75% o\u2019r bobl sy\u2019n profi problemau gamblo methu agor i fyny i\u2019w hanwyliaid"}, {"text_idx": "#000001", "text": "Dengys ymchwil newydd bod tri chwarter (75%) o\u2019r rhai hynny sy\u2019n profi problemau gyda gamblo yn teimlo na allent ei drafod gyda\u2019u hanwyliaid, gyda stigma fel y prif rwystr sy\u2019n atal pobl rhag agor i fyny."}, {"text_idx": "#000002", "text": "Mae\u2019r data, o\u2019r elusen GambleAware, yn awgrymu, yn ychwanegol i\u2019r rhai hynny sy\u2019n teimlo na allent siarad gyda theulu neu ffrindiau, bod bron i chwarter (23%) o oedolion yn datgan eu bod yn credu eu bod yn adnabod rhywun sydd wedi profi problemau gyda gamblo. Dengys y data hefyd sut mae tri allan o bump (61%) yn cael eu hatal rhag siarad gyda\u2019r rheiny sy\u2019n profi niwed gamblo oherwydd pryderon ynghylch stigma."}, {"text_idx": "#000003", "text": "Mae niwed gamblo \u2013 neu ganlyniadau negyddol gamblo \u2013 yn fater iechyd cyhoeddus cymhleth. I fynd i\u2019r afael a\u0302 hyn, mae GambleAware wedi lansio ymgyrch iechyd meddwl fawr newydd i leihau\u2019r stigma sy\u2019n gysylltiedig a\u0302 niwed gamblo trwy geisio newid canfyddiadau a dealltwriaeth cymdeithasol o\u2019r mater. Mae\u2019r ymgyrch wedi ei chreu ar y cyd gyda phobl sydd a\u0302 phrofiad byw o niwed gamblo, gan roi eu profiadau wrth galon yr ymgyrch."}, {"text_idx": "#000005", "text": "\u201cGall niwed gamblo effeithio unrhyw un, sy\u2019n ei gwneud hi mor bwysig ein bod yn cael gwared o\u2019r stigma sy\u2019n gysylltiedig gydag ef ac yn annog pobl i ddod ymlaen ac i siarad am niwed gamblo. Mae\u2019n hen bryd i ni ddod a\u0302 diwedd i\u2019r stigma ac agor y drafodaeth am gamblo.\u201d"}, {"text_idx": "#000006", "text": "Gyda\u2019r data\u2019n dangos y ro\u0302l mae stigma\u2019n ei chwarae, comisiynodd GambleAware ymchwil pellach i agweddau a chanfyddiadau o amgylch niwed gamblo. Dangosodd y canlyniadau fod dros dri mewn pump (62%) yn cytuno fod pobl yn beirniadu y rhai hynny sy\u2019n profi niwed gamblo mewn ffordd negyddol, gyda mwy na hanner (56%) yn cytuno ei bod yn bwysig i herio\u2019r stigma sy\u2019n gysylltiedig a\u0302 niwed gamblo."}, {"text_idx": "#000013", "text": "\u201cMae angen ymagwedd gydlynol system gyfan i leihau niwed gamblo. Felly, fel partner allweddol o\u2019r rhwydwaith cefnogi gamblo genedlaethol rydym yn rhoi ein cefnogaeth lawn i gynllun stigma GambleAware ac yn gobeithio gwneud gwahaniaeth gyda\u2019n gilydd.\u201d"}, {"text_idx": "#000016", "text": "Mewn ymdrech i agor y drafodaeth ynghylch niwed gamblo, mae GambleAware wedi partneru gyda\u2019r cyflwynydd teledu a radio, Tyler West, gan fod ei frawd wedi profi niwed gamblo am nifer o flynyddoedd a effeithiodd ar ei berthnasoedd gyda\u2019i anwyliaid. Cyfarfu West gyda nifer o bobl eraill oedd wedi eu heffeithio gan niwed gamblo i ddarganfod mwy am yr effaith mae stigma yn ei gael ar y rhai hynny sy\u2019n profi niwed, a sut y bu iddynt agor i fyny amdano."}, {"text_idx": "#000019", "text": "Wedi profi\u2019r effaith y gall niwed gamblo ei gael ar rhywun, gallaf weld pa mor bwysig yw hi i bobl deimlo\u2019n gyfforddus i siarad ac i ofyn am gymorth os ydynt yn cael trafferth. Mae\u2019n hanfodol ein bod i gyd yn gwneud mwy i newid y drafodaeth o gwmpas gamblo ac yn mynd i\u2019r afael a\u0302 sut mae cymdeithas yn gweld pobl sy\u2019n profi niwed gamblo.\u201d"}, {"text_idx": "#000020", "text": "Mae mynd i\u2019r afael a\u0302\u2019r stigma sy\u2019n gysylltiedig a\u0302 niwed gamblo yn gofyn am ymagwedd system gyfan, gan weithio mewn partneriaeth gydag eraill. Mae\u2019r ymgyrch GambleAware hefyd yn dod a\u0302 chynghrair at ei gilydd o grwpiau y gellir ymddiried ynddynt o\u2019r sectorau preifat, cyhoeddus, a\u2019r trydydd sector sy\u2019n rhannu\u2019r pwrpas cyffredin o atal niwed gamblo."}, {"text_idx": "#000022", "text": "Os ydych chi\u2019n poeni am y ffordd mae gamblo yn gwneud i chi deimlo, mae help ar gael. Am gyngor cyfrinachol, yn rhad ac am ddim, ac am gefnogaeth, edrychwch am GambleAware neu cysylltwch a\u0302\u2019r National Gambling Helpline, sydd ar gael 24/7, ar 0808 8020 133. Cysylltwch gydag Adferiad yma: 01792 816 600 (Llun-Gwener 8am\u20135pm) neu drwy e-bost: "}]